
JUDEŢUL CĂLĂRAŞI 




                                      
CONSILIUL JUDEŢEAN CĂLĂRAŞI
HOTĂRÂRE
privind actualizarea indicatorilor tehnico-economici
 și a devizului general pentru obiectivul de investiții „Dezvoltarea infrastructurii medicale prespitalicești – unități de asistență medicală ambulatorie pentru Spitalul Județean de Urgență Dr. Pompei SAMARIAN 
– Ambulatoriu Călărași”, precum și a sumei reprezentând categoriile de cheltuieli
 finanțate de la bugetul local pentru realizarea obiectivului –faza finalizarea obiectivului de investiție
                  Consiliul Județean Călărași, întrunit în ședința extraordinară din 24.08.2026,
             Având în vedere:

     -  raportul Direcţiei Dezvoltare, Tehnică şi Relaţii Externe, înregistrat sub nr. 13859 din 21.08.2026;
              - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

              - avizul Comisiei de Organizare şi Dezvoltare Urbanistică, Realizarea Lucrărilor Publice, Protecţia Mediului Înconjurător, Conservarea Monumentelor Istorice şi de Arhitectură;


     - prevederile Hotărârii nr. 127 din 24.07.2024 privind actualizarea indicatorilor tehnico-economici și a devizului general pentru obiectivul de investiții „Dezvoltarea infrastructurii medicale prespitalicești – unități de asistență medicală ambulatorie pentru Spitalul Județean de Urgență Dr. Pompei SAMARIAN – Ambulatoriu Călărași” – faza P.T.+D.D.E, cu modificările şi completările ulterioare
                   - prevederile Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobată cu modificări şi completări prin Legea nr. 178/2022, cu modificările şi completările ulterioare;
 
      - prevederile art. 10 alin. (4) lit. c) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

  
      - prevederile art. 44 alin. (1) şi art. 45 alin. (1) din Legea nr. 273/2006 privind finanţele publice locale, cu modificările şi completările ulterioare;

              - prevederile art. 84 alin. (4), art. 87 alin. (5), art. 173 alin. (1) lit. c), alin. (3) lit. d), f), alin. (5) lit. c) din Ordonanța de urgenţă a Guvernului nr. 57/2019 privind Codul administrativ, cu modificările şi completările ulterioare;
              În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

   Art. 1. – Se aprobă actualizarea indicatorilor tehnico-economici si a devizului general aferent obiectivului de investiții pentru obiectivul de investiții „Dezvoltarea infrastructurii medicale prespitalicești – unități de asistență medicală ambulatorie pentru Spitalul Județean de Urgență Dr. Pompei SAMARIAN – Ambulatoriu Călărași”, faza finalizarea obiectivului de investiție, conform Anexei care face parte integrantă din prezenta hotărâre.                        
           Art. 2. – Se aprobă finanțarea, de la bugetul propriu al Judeţului Călăraşi, cu suma de 31.943.102,96 lei, cu T.V.A. inclus, a categoriilor de cheltuieli finanțate de la bugetul local.
  Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcției Dezvoltare, Tehnică şi Relații Externe şi Direcției Economice.
  PREŞEDINTE,

      ec. Vasile ILIUȚĂ



                                                                                            CONTRASEMNEAZĂ,                                                                                                                
                                                                                                                   SECRETARUL GENERAL AL JUDEŢULUI,
                                                                                                                                   Anca-Mirela ŞTEFĂNESCU
      Nr. 200

Adoptată la Călăraşi,
Astăzi  24.08.2026,
redactată de Cons., Delia–Maria SAVIN, în 4 exemplare.  
